Udendørs Coruna-aktiviteter i Vikingelandsbyen fra 20/4 – 2020

Vikingelandsbyen har udviklet en række aktivitets forløb for 0. – 5. klassetrin, som fremgår af skemaet nedenfor.

Alle forløb er tilpasset til en gruppestørrelse på 10 – 12 elever, samt en lærer/pædagog.

Alle forløb varer ca. 2 timer.

Generelt:

Vi har efter bedste evne og sundhedsfaglige råd, udviklet er række nye aktivitets forløb i Vikingelandsbyen, som gør det muligt for jer lærere og elever at komme i Vikingelandsbyen og lave udendørsaktiviteter. Alle forløb er tilrettet de forskellige aldre på eleverne. Næsten alle aktiviteter er tilrettelagt således, at i selv kan afvikle dem, uden vores hjælp. På denne måde kan flest mulige grupper komme herude på samme tid. Der er udfærdiget tydelige skriftlige instruktioner til alle aktiviteter.

Vi har ikke tidligere udbudt aktiviteter på denne måde, men vi håber i vil gøre brug af dem. Vi vil være meget åbne for feedback fra jer der benytter dem, så vi løbende kan tilpasse dem både i forhold til sundhedsrisiko og det faglige indhold.

På alle aktivitets lokationer, undtagen snitteaktiviteten, vil der være mulighed for at komme i læ for regn, enten i bålhytter, vikingehuse eller oversejl.

Toilet forhold:

I Vikingelandsbyen har vi ét gæstetoilet ved det moderne Multihus.

Hånd hygiejne:

Alle grupper får udleveret en vandfyldt 10 liters vanddunk med vandhane, og håndsæbe.

Materialer og instruktion:

Vikingelandsbyen stiller alle materialer til rådighed. I skal blot medbringe varmt tøj og evt. madpakke.

Til aktivitet 1 + 2 vil personale fra Vikingelandsbyen assistere undervejs.

Til aktivitet 3, 4, 5, 6, 7 vil der blive udleveret materialer, vejviserkort og udførlige instruktioner med tekster og billeder, således at elever og lærer/pædagoger selv kan afvikle aktiviteten.

Tidspunkt og varighed:

Alle aktiviteter tilbydes to gange om dagen.

Først runde med alle aktiviteter afvikles fra kl. 9-11, og anden runde afvikles fra kl. 12.30 til 14.30.

Møde sted:

Der er vedhæftet et kort, hvor det fremgår hvor man i Vikingelandsbyen skal møde med sin gruppe, afhængig af hvilken aktivitet man skal deltage i.

Vikingelandsbyen kan desværre ikke stille håndsprit til rådighed.

Booking mail: Vikingelandsbyen@albertslund.dk (Husk at oplyse navn og tlf. til kontaktperson

Booking tlf: 4364 2029 eller 2065 2039

|  |  |  |  |
| --- | --- | --- | --- |
| **Aktivitet** | **Beskrivelse** | **Lokalitet/mødested** | **Andet** |
| **1. Opdag Vikingelandsbyen**0. – 2. klasse2 grupper | Vi mødes i Vikingelandsbyen, og går i skoven og samler brænde til bålet og fodrer grisene. Når bålet er i gang kan i spise madpakke, mens vi fortæller historie og spiller musik for jer.Maks. 10 - 12 børn i gruppen. | I skal gå direkte til vikingehusene, hvor vi møder jer. Hele forløbet vil foregå her. | Husk varmt tøj og sko til udendørsbrug. |
| **2. Opdag Vikingelandsbyen**3.- 5. klasse2 grupper | Vi mødes i Vikingelandsbyen. Gruppen deles i mindre grupper, som går på opdagelse til opgaveposter i Vikingelandsbyen.Som afslutning mødes vi ved bålet, hvor i kan spise madpakke. Vi fortæller historie og spiller musik og viser nogle vikingelege.Maks. 10 – 12 børn i gruppen. | I skal gå direkte til vikingehusene, hvor vi møder jer. Hele forløbet vil foregå her. | Husk varmt tøj og sko til udendørsbrug. |
| **3. Snitteri**0.-5. klasse2 grupper10 børn pr. grp. | Fordyb jer i snitning, Sæt jer i skoven og arbejd med det friske træ. Vi har lavet en rydning i lindeskoven hvor I kan sidde på træstammer og snitte figurer, spil og meget mere. Vi udleverer værktøj, lærervejledning og inspirationsark til snitteopgaver | I skal møde ved de afmærkede båse på den runde p-pladsen ved Vikingelandsbyen | Husk varmt tøj og sko til udendørsbrug |
| **4. Dyrelivet i mosen**0.-5. klasse2 grupper10 børn pr. grp. | Hvordan trækker dyrene vejret i mosens iltfattige vand? Undersøg mosens dyreliv med net, akvarier og lupglas. Bestem arterne og undersøg de mange forskellige måder de trækker vejret på. Vi udleverer undersøgelsesgrej og lærervejledning . | I skal møde ved de afmærkede båse på den runde p-pladsen ved Vikingelandsbyen | Husk varmt tøj og gummistøvler eller vandtætte sko |
| **5. Kribble krabble**0.-5. klasse2 grupper10 børn pr. grp. | Undersøg kribble krabble dyrene i skoven og i ådalen. Prøv de mange spændende undersøgelser, øvelser og lege i Kribble Krabble-kataloget. Vi udleverer undersøgelsesgrej, lærervejledning og et katalog med aktiviteter. | I skal møde ved de afmærkede båse på den runde p-pladsen ved Vikingelandsbyen | Husk varmt tøj og sko til udendørsbrug |
| **6. Tværfaglig leg og læring i skoven**2.-5. klasse2 grupper10 børn pr. grp. | Foråret i skoven. Hvorfor har vi skove? Hvad kan man med et træ? Hvilke dyr kan vi finde i skoven? Er der forskel på træer? Alle disse spørgsmål og mange flere kan man få svar på når man går på opdagelse i vores skov. Vi har samlet en række aktiviteter man kan kaste sig over og få nogle spændende timer i vores Vestskov. | I skal møde ved de afmærkede båse på den runde p-pladsen ved Vikingelandsbyen | Husk varmt tøj og sko til udendørsbrug |